Liedjieskrywer Louis van Rensburg oorledeDie sanger en liedjieskrywer Louis van Rensburg is Sondag in Johannesburg oorlede. Van Rensburg (68) is in Augustus met longontsteking in die Garden City-kliniek in Johannesburg opgeneem. Sy toestand het egter twee weke gelede versleg en hy is na die waaksaal oorgeplaas. Van Rensburg het saam met sy gesin in Aucklandpark, Johannesburg, gewoon, en het bekendheid verwerf met sy musiek vir die TV-reeks Ballade vir ’n enkeling. Een van die liedjies uit dié reeks, Voshaarnooi, het ’n groot treffer geword en Louis het dit as een van sy beste komposisies beskou.